Bigfisch
Bigfisch (esie eu Bigfish gschriibu) isch en jungi Müsiggruppa üssum Oberwallis (Schwiiz) gsi. D Gruppa hett sich 2005 zämmugfunu. Ihri Lieder sind fasch üsschliesslig uff Wallisertiitsch gsi und hän eu meischtens vo Oberwalliser Lokaltheme ghandlunt. Entsprächund haind schi eu fast nummu im Oberwalliser Konzärt gä. Schi sind im Oberwallis zimli populär gsi.

Bigfisch hätt üss dr Stefanie Heinzmann (Gsang), Ephri Salzmann (Drumset), Dani Blatter (E-Gitarre), dum Marco Mazotti (Bass) und dum "Blues-Ralph" (Gsang) bstande. 

Durch d Solokarriera vo dr Stefanie Heinzmann isch eu ihri Gruppa Bigfisch in dr Üsserschwiiz (wie d Walliser d andru Schwizer Kanten üsser dum Wallis nennunt) und gar international bikannt wordu.

Im 2008 hät sich d Gruppa üfgleest. Vo 2009 bis 2010 sind dr Daniel Blatter und Marco Mazotti mit dr neue Gruppe «BischFrisch» üfgeträtte.

Chumm ins Wallis 
«Chumm ins Wallis» isch die erscht Single (EP) vo Bigfisch gsi un isch im 2007 üssacho. Tracklist: Chumm ins Wallis - Seeluverwandt - Mahlzit - Märliland - Remix Chumm ins Wallis.

Ihre Titel "Chumm ins Wallis" isch vom Radio Rottu Oberwallis zum gregsstu Walliser Hit vo allne Zyte gwählt wordu.

Füessnootu 

Alemannische Musiker
Schwiizer Band
Kultur im Kanton Wallis